На основу члана 46. Закона о локалној самоуправи (''Сл. гласник РС'', бр. 129/07, 83/14- др. закон, 101/16-др.закони 47/18), члана106., 107. став 2. и члана 109. Статута општине Ћићевац („Сл. лист општине Ћићевац“, бр. 3/19) и члана 26. Одлуке о јавним расправама (''Сл. лист општине Ћићевац'', бр. 16/19),

Општинско веће општине Ћићевац, на својој 12. седници одржаној 19.11.2020. године, објављује

ЈАВНИ ПОЗИВ

за учешће у јавној расправи о

Нацрту Одлуке о локалним комуналним таксама

У складу са чланом 106. Статута општине Ћићевац, ОБАВЕШТАВА СЕ ЈАВНОСТ да је припремљен Нацрт Одлуке о локалним комуналним таксама.

Општинско веће објављује:

**ПРОГРАМ ЈАВНЕ РАСПРАВЕ**

**ПРЕДМЕТ ЈАВНЕ РАСПРАВЕ:**

Нацрт Одлуке о локалним комуналним таксама.

Нацрт Одлуке о локалним комуналним таксама, припремила је Служба локалне пореске администрације, као надлежна организациона јединица Општинске управе.

**РОК ЗА СПРОВОЂЕЊЕ ЈАВНЕ РАСПРАВЕ:**

Јавна расправа се спроводи у трајању од 20 дана и то почев од **19.11.2020. године до 08.12.2020. године.**

ПЛАНИРАНЕ АКТИВНОСТИ И ИНФОРМАЦИЈЕ

О НАЧИНУ ДОСТАВЉАЊА ПРЕДЛОГА, СУГЕСТИЈА И КОМЕНТАРА:

Јавна расправа се организује:

* истицањем Нацрта Одлуке о локалним комуналним таксама на сајту општине Ћићевац,
* прибављањем предлога, сугестија и мишљења грађана и осталих учесника у јавној расправи у писаној или електронској форми,
* организовањем отвореног састанка- трибине, представника надлежних органа општине са заинтересованим правним и физичким лицима.

Позивају се грађани, представници органа општине, невладиних организација, удружења грађана, јавних предузећа, установа, месних заједница, стручне и остале јавности да узму учешће у јавној расправи, тако што ће све своје примедбе, предлоге, сугестије и мишљења на Нацрт Одлуке о локалним комуналним таксама, доставити током трајања јавне расправе на следећу адресу:

 - Општинска управа општине Ћићевац, ул. Карађорђева бр. 106, **са назнаком-** за СЛУЖБУ ЛОКАЛНЕ ПОРЕСКЕ АДМИНИСТРАЦИЈЕ или

 - **електронском поштом,** на мејл lpa@cicevac.ls.gov.rs

 Овај Јавни позив и Нацрт Одлуке о локалним комуналним таксама, у периоду одржавања јавне расправе, биће објављен на званичној презентацији- сајту општине Ћићевац [www.cicevac.rs](http://www.cicevac.rs/)

 У оквиру јавне расправе биће одржана и **ЈАВНА ТРИБИНА** у великој сали Скупштине општине Ћићевац, **у УТОРАК 8. децембра2020. године са почетком у 12.00 часова**.

 Заинтересована лица могу на јавној трибини и усмено изнети своје предлоге, сугестије и примедбе.

О току јавне расправе сачињава се извештај који садржи све предлоге и сугестије изнете у јавној расправи, као и ставове органа надлежног за припрему предлога акта о поднетим предлозима и сугестијама са образложењем разлога за њихово прихватање, односно неприхватање.

Извештај ће се доставити Општинском већу, ради утврђивања Предлога Одлуке о локалним комуналним таксама.

Наведени извештај објавиће се на интернет презентацији Општине и на други погодан начин.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 434-7/20-01од 19.11.2020. године

ПРЕДСЕДНИК

др Мирјана Кркић